stanford-oval/wikipedia huggingface dataset:
Fredrika Runebergin stipendi
Palkitut

1987 Gisela Gästrin
1988 Siv Their
1989 Ann-Charlotte Elo
1990 Paula Wilson
1991 Birgitta Vikström
1992 Yvonne Hoffman
1993 Ann-Mari Häggman
1994 Ebba Jacobsson
1995 Merete Mazzarella
1996 Elisabeth Rehn
1997 Marianne Ivars
1998 Birgitta Boucht
1999 Nytte Ekman
2000 Kristina ja Fjalar Holmqvist
2001 Märta Tikkanen
2002 Astrid Segersven
2003 Elsa Westerholm
2004 Mirjam Kalland
2005 Marianne Käcko
2006 Eva Biaudet
2007 Maria Sundblom
2008 Elly Sigfrids
2009 Christina Lång
2010 Gun Oker-Blom
2011 Astrid Thors
2012 Hilkka Olkinuora
2013 Anne Salovaara-Kero
2014 Gunvor Grettschneider
2015 Jeanette Björkqvist
2016 Heidi Lunabba
2017 Laura Londén
2018 Tidskriften Astra
2019 Christina Gestrin
2020 Sjuksköterskeföreningen i Finland
Francis Jackson

Francis Alan Jackson (2. lokakuuta 1917 – 10. tammikuuta 2022) oli brittiläinen urkuri ja säveltäjä.
Jackson syntyi Maltonissa, Yorkshiressä. Hän toimi York Minsterin urkurina 1946–1982. Hän on lisäksi pitänyt resitaaleja eri puolilla maailmaa ja julkaissut useita levytyksiä. Hänen sävellystuotantoonsa kuuluu muun muassa urkumusiikkia, hengellistä musiikkia, sinfonia ja soololauluja.
Jackson on julkaissut urkuri-säveltäjä Edward Bairstow'n elämäkertateoksen. Hänestä tehtiin Brittiläisen imperiumin ritarikunnan jäsen vuonna 1978.
Formalismi (matematiikka)

Formalismi on matematiikan filosofian suuntaus, jonka mukaan matemaattisia väittämiä voidaan pitää väittäminä, jotka koskevat tiettyjen merkkijonojen käsittelysääntöjen seuraamuksia. Esimerkiksi ”pelissä” nimeltä Euklidinen geometria (joka koostuu ”aksioomiksi” kutsutuista merkkijonoista sekä ”päättelysäännöistä”, joiden avulla annetuista merkkijonoista voidaan tuottaa uusia merkkijonoja) voidaan todistaa, että Pythagoraan lause pätee (eli voidaan tuottaa merkkijono, joka vastaa Pythagoraan lausetta). Matemaattiset totuudet eivät koske lukuja, joukkoja, kolmioita ja niin edelleen — eivätkä oikeastaan mitään todella olemassa olevaa.
Toinen formalismin muoto tunnetaan deduktivismina. Deduktivismissa Pythagoraan lause ei ole absoluuttinen vaan suhteellinen totuus: jos asetat merkkijonojen merkityksen siten, että pelin säännöistä tulee tosia (eli aksioomiksi tulee tosia lauseita ja päättelysäännöt ovat totuuden säilyttäviä), tällöin sinun on hyväksyttävä lause, tai paremminkin sille antamasi tulkinnan tulee olla tosi lause. Sama pätee kaikkiin matemaattisiin lauseisiin.
Formalismin ei kuitenkaan tarvitse tarkoittaa, että matematiikassa on kyse vain merkityksettömästä symbolisesta pelistä. Formalisti voi toivoa, että on olemassa joku tulkinta, jolla ”pelin” säännöt pitävät. Monien formalistien mukaan käytetty aksioomajärjestelmä valittaisiin kulloisenkin tieteenalueen ongelman tai matemaattisen ongelman perusteella.
Formalismin varhaisiin kannattajiin kuului David Hilbert, jonka ohjelman oli tarkoitus olla koko matematiikan täydellinen ja konsistentti aksiomatisointi (konsistenttiuden tarkoittaessa sitä, ettei järjestelmästä voida johtaa ristiriitoja). Gödelin epätäydellisyyslause, joka osoitti, ettei mikään riittävän ilmaisuvoimainen aksioomajärjestelmä voi koskaan osoittaa omaa ristiriidattomuuttaan, kuitenkin romutti Hilbertin ohjelman.
Formalisteja

Rudolf Carnap
Haskell Curry
David Hilbert
Alfred Tarski
Aiheesta muualla

Horsten, Leon: Philosophy of Mathematics: Formalism The Stanford Encyclopedia of Philosophy. The Metaphysics Research Lab. Stanford University. (englanniksi)
Weir, Alan: Formalism in the Philosophy of Mathematics The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Philosophy of mathematics#Formalism
Käännös suomeksi
Fröken B

| Ulrika Verna Marika Broberg |
| --- | --- |
 Fröken B esiintymässä Huddingessa vuonna 2008.
Henkilötiedot
Syntynyt: 27. toukokuuta 1982 (ikä 42) Ulricehamn, Ruotsi
Muusikko
Taiteilijanimi:  Fröken B
Laulukielet:  ruotsi
Aktiivisena:  2000-
Tyylilajit:  hip hop
Yhtyeet:  Silversystrar
Levy-yhtiöt:  K-Wrek Records
  [ Muokkaa Wikidatassa ] [ ohje ]  
Ulrika Verna Marika Broberg (s. 27. toukokuuta 1982 Ulricehamn) tunnetaan paremmin taiteilijanimellään Fröken B on ruotsalainen hip hop -artisti. Hän kuuluu Meldeahin kanssa Silversystrar -nimiseen hip hop/soul -duoon, jonka kanssa hän on julkaissut kolme CD:tä. Fröken B on julkaissut myös kaksi sooloalbumia. Tällä hetkellä Fröken B asuu Göteborgissa.
Diskografia

2006 – Poesi för de mina
2003 – DagboksRap
Aiheesta muualla

Virallinen blogi (Arkistoitu – Internet Archive)
Fröken B Myspacessa (englanniksi)
Franz Krommer

Franz Krommer (myös František Kramář; 27. marraskuuta 1759 Kamenets – 8. tammikuuta 1831 Wien) oli tšekkiläinen säveltäjä. Häntä pidettiin aikanaan vahvana Ludwig van Beethovenin kilpailijana, ja etenkin hänen jousikvartettojaan pidettiin arvossa. Krommerin kuoleman jälkeen hänen maineensa kuitenkin hiipui pitkälti Beethovenin aseman vahvistuttua.
Krommer aloitti vuonna 1774 viulun- ja urkujensoiton opiskelun setänsä, säveltäjä, kuoromestari Anton Matthias Krommerin johdolla. Hän sai setänsä kautta myös aseman tilapäisenä urkurina Tuřanyssa joko vuonna 1777 tai 1778. Krommer tutustui myös musiikin teoriaan ja sävellykseen. Hän matkusti vuonna 1785 Wieniin, mutta ei löytänyt sieltä pysyvää työtä. Noin vuonna 1786 hän sai viulistin paikan hoviorkesterista Simontornyasta. Vuonna 1788 hänestä tuli tämän orkesterin musiikillinen johtaja, mutta hän lähti vuonna 1790 konserttimestariksi Pécsin tuomiokirkkoon. Hänen varhaisimmat säilyneet teoksensa ovat 1790-luvun alussa päivättyjä.
Krommer toimi kahdessa pienemmässäkin hovissa konserttimestarina vuodesta 1793 alkaen. Vuonna 1795 hän palasi Wieniin, jossa ilmeisesti opetti sävellystä seuraavien kolmen vuoden ajan. Vuosina 1798–1810 Krommer toimi konserttimestarina herttuan hovissa. Tänä aikana julkaistiin hänen varhaisimmat sinfoniansa sekä konserttonsa ja suurin osa hänen jousikvartetoistaan. Vuonna 1811 Krommer hyväksyi nimityksen baletin konserttimestariksi Wienin Hoftheateriin ja neljä vuotta myöhemmin Kammertürhüterin aseman keisari Franz I:n hovissa. Hän matkusti hallitsijan kanssa useisiin kaupunkeihin Ranskaan ja Italiaan seuraavien parin vuoden aikana. Vuonna 1818 hänet korotettiin hovisäveltäjän ja kamarimusiikkijohtajan asemaan Leopold Kozeluchin seuraajana. Näissä tehtävissä hän toimi loppuikänsä.
Tyylillisesti Krommer oli lähempänä Joseph Haydnia ja Wolfgang Amadeus Mozartia kuin Beethovenia. Hän sävelsi useimmissa genreissä, mutta ei kuitenkaan tehnyt oopperaa eikä yksinlauluja.
Aiheesta muualla

IMSLP: Franz Krommer: nuotteja
Eugen Ehrlich

Eugen Ehrlich (14. syyskuuta 1862 Tšernivtsi, Itävalta-Unkari - nykyinen Ukraina – 2. toukokuuta 1922 Wien, Itävalta 1922) oli itävaltalainen asianajaja ja oikeussosiologi. Teorioissaan hän edusti vapaaoikeudellista koulukuntaa.
Teoksissaan Ehrlich erotteli toisistaan valtiollisen oikeuden, juristioikeuden ja elävän oikeuden. Viimeksi mainittu koostuu Ehrlichin mukaan yhteiskunnallisista organisaatio- ja toimintanormeista. Yhteiskunnan Ehrlich käsitti "toisiinsa kosketuksissa olevien inhimillisten sidosten kokonaisuudeksi". Näitä sidoksia ovat muun muassa perhe. Käytännönläheisillä teorioillaan Ehrlich pyrki siihen, että hänen aikansa oikeudenkäytössä olisi turvauduttu enemmän lainsäädännön ulkopuolisiin tietolähteisiin silloin vallinneen käsitelainopin vastaisesti.
Koulutus ja ura

Ehrlich opiskeli lakitiedettä Wienin yliopistossa ja sai tohtorin arvon vuonna 1886. Koulutuksen saaneena hän opetti samassa yliopistossa vuoteen 1894. Vuosina 1895–1897 hän oli roomalaisen oikeuden dosentti. Hän työskenteli Tšernivtsin yliopistossa vuodesta 1897 aluksi ylimääräisenä, vuodesta 1901 varsinaisena oikeustieteen professorina toimien yliopiston rehtorinakin 1906/1907. Hänen päätuotantosa syntyi Tšernivtsissä työskentelyn vuosina. Hän joutui pakenemaan ensimmäisen maailmansodan aikana vuonna 1914 venäläisjoukkojen vallatessa kaupunkia. Hän muutti ensin Wieniin, ja sieltä muutamaksi vuodeksi Sveitsiin. Koska Tšernivtsi siirtyi sodan tuloksena osaksi Romaniaa ja yliopiston opetuskieli vaihtui romaniaksi, ei Ehrlich aluksi halunnut palata yliopistoon professoriksi. Hän myös sairastui diabetekseen, jota ei tuolloin osattu hoitaa.
Teoksia

Grundlegung der Soziologie des Rechts
Aiheesta muualla

Ehrlichin teokset luettelomuodossa (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Eugen Ehrlich
Käännös suomeksi
Flying Blue

Flying Blue on KLM:n perustama ja käyttämä kanta-asiakasohjelma. Flying Blue-pisteitä myöntää 33 yhtiötä, joista 14 kuluu samaan lentoyhtiöallianssiin (SkyTeam).
SkyTeamin jäsenet

Air France
KLM (Royal Dutch Airlines)
Alitalia
Korean Air
Aeroflot
AeroMéxico
Czech Airlines
Delta Air Lines
China Southern Airlines
Kenya Airways
Air Europa
Copa Airlines
Muut kanta-asiakasohjelmaa käyttävät yhtiöt

Alaska Airlines
Aircalin
Airlinair
Avianca
Bangkok Airways
CityJet
CCM Airlines
Comair
Japan Airlines
Malaysia Airlines
Middle East Airlines
Qantas
TAAG Angola Airlines
TAM
Twin Jet
Ukraine International Airlines
Aiheesta muualla

Flying Blue (Arkistoitu – Internet Archive)
Francis De Taddeo

Francis De Taddeo (s. 19. joulukuuta 1957 Briey, Lorraine, Ranska) on ranskalainen jalkapallovalmentaja.
Ura

Hän on valmentanut FC Metzin organisaatiossa 1996–2006. Kauden 2006 päätteeksi hänestä tuli seuran päävalmentaja. De Taddeon johdolla FC Metz voitti Ranskan Ligue 2:den mestaruuden 2007 ja nousi Ligue 1:ee´n.
Ligue 1:den vauhti osoittautui liian kovaksi De Taddeon valmentajmalle FC Metzille ja hän sai potkut 23. joulukuuta 2007. Metz oli sarjajumbona voitettuaan vain yhden 19 pelatusta ottelusta.
Kesällä 2012 De Taddeo palasi valmennustehtäviin Nationaliin pudonneen Amiensin päävalmentajana.  De Taddeon johdolla seura sijoittui kaudella 2012/13 kahdeksanneksi, eikä näin onnistunut palaaman takaisin Ligue 2:een. Kehnosti alkanut kausi 2013/14 johti De Taddeon potkuihin syyskuussa 2013.
Toukokuussa 2015 SM Caen palkkasi De Taddeon kolmivuotisella sopimuksella valmennuskeskukseensa.
Finn Rescue Team

Finn Rescue Team (FRT) on Suomen kansainväliseen pelastustoimintaan koulutettu pelastuskomennuskunta. FRT toimii maailmalla ja mahdollisesti myös kotimaassa tapahtuvien luonnononnettomuuksien pelastustehtävissä Suomen valtion lähettämänä, mutta sitä voidaan käyttää myös muissa kriisitilanteissa, kuten humanitaarisissa tehtävissä tai muiden operaatioiden tukitehtävissä.
Operaatioihin osallistumisesta päättää pelastusylijohtaja, poliittisesta päätöksenteosta vastaa Sisäasiainministeriö.
FRT:n kalusto on valmiiksi pakattu muun muassa lentokuljetuksia varten ja sijoitettuna Kriisinhallintakeskuksen varastolle Kuopion Pelastusopiston yhteydessä toimivalle logistiikkakeskukselle.
Rekrytointi ja koulutus

Vuodesta 2010 alkaen osallistuminen on ollut mahdollista kaikille pelastustoiminnan eri alojen ammattilaisille ja asiantuntijoille. Toimintaan halukkaat voivat hakea tehtäviin lähettämällä hakemuksen Kriisinhallintakeskukselle, joka kutsuu heitä koulutukseen ja sen jälkeen hälytysmuodostelmaan. Kriisinhallintakeskus valitsee operaatioihin lähtijät ja solmii heidän kanssaan työsopimuksen tehtävän ajaksi.
Historia

FRF perustettiin vuonna 1993, ja se koostui alun perin Helsingin, Espoon, Vantaan, Turun ja Tampereen pelastuslaitosten vapaaehtoisesta pelastushenkilökunnasta. Hakeutuminen toimintaan oli pääsääntöisesti mahdollista vain näiden pelastuslaitosten henkilöstölle.
2.12.2009 FINNRESCUE:n johtoryhmä, johon kuuluu sopimuspelastuslaitosten, sisäasiainministeriön ja Kriisinhallintakeskuksen edustajat, päättivät kokouksessaan yksimielisesti, että sopimus sisäasiainministeriön ja viiden FRF pelastuslaitoksen kanssa irtisanotaan vanhentuneena ja toiminnassa siirrytään uuteen käytäntöön. Sisäasiainministeriö tekee vuosittain Kriisinhallintakeskuksen kanssa tulossopimuksen, johon kuuluvat myös FRF:n rekrytointi, koulutus ja tehtävään.
Aiheesta muualla

CMC Finland - Kriisinhallintakeskus
Fandom (verkkosivusto)

| Fandom |
| --- | --- |

Tunnuslause:  Creating Communities
Yritysmuoto:  Yksityinen osakeyhtiö
Perustettu:  18. lokakuuta 2004   (Delaware, Yhdysvallat)
Toimitusjohtaja:  Perkins Miller
Avainhenkilöt:  Jimmy Wales, perustaja Angela Beesley, toinen perustaja,   Gil Penchina, toimitusjohtaja
Kotipaikka:  San Mateo, Kalifornia, Yhdysvallat
Kotisivu:  www.fandom.com
Infobox OKVirheellinen NIMI-arvo: 
Wikian logo
Fandom (aikaisemmin Wikicities; Wikia) on wikien ylläpitopalvelu, jota pyörittää mainosrahoitteinen delawarelainen yritys, Wikia, Inc. Wikian perustivat Jimmy Wales ja Angela Beesley Starling vuonna 2004.
Fandomin pääasiallisena kohteena ovat kaikki yhteisöt, niin virtuaalimaailmasta kuin tosielämästä. Wikia on maksuton sekä lukijoille että muokkaajille ja käyttäjien tuottama sisältö julkaistaan GNU Free Documentation Licensen ehtojen alaisena. Memory Alphan ja Uncyclopedian tapauksissa sisältö julkaistaan Creative Commons-lisenssin ehtojen mukaisesti.
Elokuussa 2018 Wikia ilmoitti että wikien domain-nimi muutettaisiin muotoon fandom.com.
Tämä toteutettiin helmikuuhun 2019 mennessä.
Yhtiö

Fandomin kotipaikka on Yhdysvalloissa Kalifornian osavaltiossa San Mateon kaupungissa. 27. maaliskuuta 2006 Wikia ilmoitti taseekseen neljä miljoonaa Yhdysvaltain dollaria. Wikialla on teknistä henkilökuntaa Yhdysvalloissa, mutta vuodesta 2006 lähtien sillä on ollut toimipaikka myös Poznańissa, Puolassa. Wales kommentoi toimipaikan valintaa: ”Se johtuu kohtuullisista palkoista ja korkeasta laadusta. Halvempia ohjelmoijia on muuallakin maailmassa, mutta laatu puuttuu.”
Wikicities/Wikia/Fandomilla oli perustamisensa aikaan läheiset suhteet Wikimedia-säätiöön, joka pyörittää Wikipediaa ja muita projekteja. Fandomin avainhenkilöt ovat olleet myös Wikimedia-säätiön tehtävissä ja Wikipedia ja silloinen Wikicities pyörivät samoilla palvelimilla. Jimmy Wales on Wikimedian emerituspuheenjohtaja, Michael E. Davis oli varainhoitaja joulukuuhun 2007 asti ja Beesley toimi Wikimedia-säätiön yhteydenpitokomiteassa ja oli myös neuvonantokunnan puheenjohtaja.
Wikia vaihtoi nimensä Wikicitiesistä 27. maaliskuuta 2006 todeten, että ”nimi Wikicities on usein aiheuttanut sekaannusta, sillä monet uskovat sen olevan sivusto kaupunkioppaista ennemmin kuin minkä tahansa aihealueen wikeistä.” Tämän muutoksen jälkeen Wikia ilmoitti saaneensa 4 miljoonaa dollaria sijoituksena Bessemer Venture Partners-yhtiöltä. Amazon.com on sijoittanut 10 miljoonaa dollaria (pewnewsin mukaan) Wikian rahoitukseen, jonka seurauksena Jeff Blackburn liittyi yrityksen johtokuntaan.
Vuonna 2006 Wikia osti kahdella miljoonalla dollarilla ArmchairGM:n, aiemmin itsenäisesti hostatun MediaWiki-pohjaisen sivuston.
Loppuvuodesta 2018 Fandom ilmoitti ostavansa Curse Median Twitchilta. Curse omisti useita peliaiheisia sivustoja ja sillä on myös yli 2 000 peliaiheisen wikin sivusto Gamepedia. Fandom aikoo yhdistää Gamepedian omiin sivustoihinsa.
Vuonna 2022 Fandom osti Red Venturesilta 55 miljoonan dollarin hintaan verkkosivustot GameSpot, Metacritic, TV Guide, GameFAQs, Giant Bomb, Cord Cutters News ja Comic Vine.
Aihealueet ja wikit

Fandomia kattaa laajan valikoiman aihealueita. Lähes kaikki yhteisöprojektit hyväksytään, paitsi ne jotka kilpailevat Wikimedia-säätiön projektien kanssa. Fandom edellyttää, että kaikki sisältö julkaistaan jonkin vapaan sisällön lisenssien alaisena, kuten esimerkiksi Creative Commons Attribution ja Attribution-Sharealike lisenssit tai GNU Free Documentation License.
Projekti julisti sadannen wikinsä tulleen luoduksi 3. helmikuuta 2005.  Vuoden 2006 elokuuhun mennessä sillä oli yli 1 500 wikiä 48 eri kielellä.
Ajan myötä aiemmin itsenäisiä wikejä on siirtynyt Wikian alustalle. Näihin kuuluvat  Uncyclopedia, Fallout Wiki, joka muodostui yhdistämällä aiemmat sivustot The Vault ja  Nukapedia vuonna 2019 ja World of Warcraft Wiki.
World of Warcraft Wiki (WoWWiki) siirtyi 2007 Wikialle, mutta osa käyttäjistä ja ylläpitäjistä pettyi Wikian toimintaan ja WoWWikistä haarautettiin Wowpedia syksyllä 2010 Gamepedian alaisuuteen.
Fandomin määrittelemään kiellettyyn vihapuheeseen kuuluu homofobia, rasistiset termit ja uskonnon halventaminen. Sivustolla on lisäksi kielletty alastomuus ja seksi.
Fandom on myös ilmoittanut sulkevansa wikejä joissa on merkittävästi seksuaalista sisältöä, alastomuutta tai fetissistä materiaalia.
Marraskuussa 2021 Fandom ilmoitti sulkevansa Monster Girl Encyclopedia -wikin, joka käsittelee artisti Kenkou Crossin saman nimisiä kirjoja, siitä huolimatta että wikin sääntöjen mukaan kaiken materiaalin on oltava "työturvallista". Wikeille annettiin kaksi viikkoa aikaa siirtää sisältö toisella alustalle.
Joulukuuhun 2006 mennessä sen Alexa-liikennesijoitus oli noin 2 500 (Uncyclopedia,  Memory Alpha ja WoWWiki, Fandomin kolme suosituinta wikiä, eivät sisälly lukuun mukaan). Suurin liikennemäärä Wikia.com:in wikeistä on Wookieepedialla, Tähtien sota -aiheisella wikillä, joka vastasi 17 prosentista Wikian liikenteestä toukokuussa 2007 Wikian hostaama World of Warcraft Wiki saa vieläkin enemmän liikennettä omalla domainillaan.
Kaikki domainnimet eivät kuulu fandom.com -domainin alle. Näitä ovat wikit, jotka perustettiin Fandomin ulkopuolella, mutta myöhemmin muuttivat Fandomiin. Joissakin tapauksissa muutosta maksettiin rahalla ja/tai osakkeilla domainnimen aiemmalle omistajalle.
Ohjelmisto

Fandom käyttää MediaWiki-ohjelmistoa Linux-palvelimilla, ja tarjoaa sekä teknistä että sosiaalista tukea kaikissa wikiyhteisön pyörittämisen liittyvissä asioissa.
Fandom ohjelmisto perustuu MediaWikin versioon 1.19.
Kyseisen LTS-version (Long-term support) tuki on kuitenkin päättynyt jo 2015.
Fandom on ilmoittanut helmikuussa 2020 olevansa siirtymässä MediaWikin 1.33-versioon.
Fandomin ohjelmistoon on asennettu yli 250 laajennusta.
Sivulle on mahdollista lisätä esim. RSS-syöte, linkittää YouTube-videoita, lisätä taulukkolaskentalomake Google Docs -palvelusta, lisätä syöte Twitter-palvelusta, klikattava kuvakartta, täytettäviä HTML-lomakkeita, kartta, kuvagalleria tai satunnainen kuva.
Sivujen kommentointi on uusittu. Lisäksi ohjelmisto mahdollistaa forum-tyylisen keskustelupalstan luomisen tai omien blogien kirjoittamisen.
Editoinnissa on käytössä automaattinen linkkien täydennys. MediaWikin taulukkojen luonti on uusittu.
Käyttäjä voi tarkastella omia muokkauksiaan kaikista Fandomin wikeistä.
Käyttäjä voi ladata kaiken oman datansa palvelimelta. Käyttäjän on myös mahdollista sulkea tunnuksensa.
Aiheesta muualla

Wikimedia Commonsissa on kuvia tai muita tiedostoja aiheesta .
Fandomin viralliset sivut
Finn Skårderud

| Finn Skårderud |
| --- | --- |
 Skårderud vuonna 2013.
Henkilötiedot
Syntynyt: 1956 (ikä 67–68)
Ammatti:  entinen psykiatri
Finn Skårderud (s. 1956) on norjalainen entinen psykiatri. Norjalainen terveydenhoitoalan valvontaviranomainen Statens helsetilsyn peruutti hänen lääkärinlisenssinsä marraskuussa 2023. Syynä olivat hänen jatkuvat laiminlyöntinsä ja epäasiallinen käytöksensä potilaita kohtaan. Skårderud on erikoistunut syömishäiriöihin ja toiminut Norjan olympiakomitean urheilupsykiatrina. Hän on myös perehtynyt italialaisiin elokuviin ja kirjoittanut niihin liittyviä esseitä sekä kirjoja.
Muuta

Tanskalaisen Yhdet vielä -elokuvan juoni perustuu Skårderudin erään vanhan kirjan esipuheessa esittämään ajatukseen, jonka mukaan ihminen syntyy liian vähän alkoholia veressä ja siksi juopuminen on hyväksi. Skårderud on itse sanonut tulleensa väärintulkituksi ja irtisanoutunut teoriasta, joka ei hänen mukaansa ollut lainkaan tieteellinen. Hän antoi kuitenkin luvan nimensä käytölle elokuvassa luettuaan käsikirjoituksen.
Teoksia

Federico Fellini (1999)
Sterk/svak. Håndboken om spiseforstyrrelser (2000)
Andre reiser (2004)
Aiheesta muualla

Kuvia tai muita tiedostoja aiheesta Finn Skårderud Wikimedia Commonsissa
Gabriel Benjamin Cronstedt

Gabriel Benjamin Cronstedt (18. toukokuuta 1870 Helsinki – 16. toukokuuta 1913 Djursholm) oli suomalainen vapaaherra, juristi, pankinjohtaja ja valtiopäivämies.
Cronstedtin vanhemmat olivat pankinjohtaja, vapaaherra Johan Frans Andreas Cronstedt ja vapaaherratar Olga Beatrice Cronstedt ja puoliso vuodesta 1893 ruotsalainen Annie Constance Palander af Vega. Cronstedt tuli ylioppilaaksi Helsingissä ja suoritti filosofian maisterin tutkinnon 1894, molempien oikeuksien kandidaatin tutkinnon 1898 ja vielä filosofian lisensiaatin tutkinnon Upsalan yliopistossa 1911. Hän oli pankinjohtaja ja varakonsuli Tampereella vuoteen 1910, jolloin muutti Ruotsiin.
Cronstedt oli aatelissäädyssä edustaja valtiopäivillä 1899 ja 1905–1906.
Generalisti (asiantuntija)

Generalisti on yhteiskunnan ja erityisesti työelämän, ammattien ja koulutuksen yhteydessä käytettävä termi, joka tarkoittaa yleistä asiantuntijaa. Se on vastapari erityisalan asiantuntijaa tarkoittavalle spesialisti-termille.
Generalistien katsotaan osaavan esimerkiksi hahmottaa kokonaisuuksia ja tunnistaa ilmiöitä, analysoida syy–seuraussuhteita ja 
muodostaa ratkaisuvaihtoehtoja. Heidän vahvuuksinaan saatetaan pitää kriittistä ajattelua, monitieteisyyttä ja kykyä eri alojen väliseen yhteistyöhön.
Generalistialoiksi kutsutaan koulutuksen, erityisesti korkeakoulutuksen aloja, jotka eivät tuota suoraa pätevyyttä tiettyyn ammattiin. 
Generalistialan vastakohta on professioala.
Fritz John

Fritz John
Fritz John (14. kesäkuuta 1910 – 10. helmikuuta 1994) oli saksalaissyntyinen matemaatikko, joka tutki osittaisdifferentiaaliyhtälöitä ja hyvin asetettuja ongelmia. Hän tutki myös Radonin muunnosta ja hänet tunnetaan Johnin yhtälöstä.
Elämä ja ura

John syntyi Berliinissä. Hänen vanhempansa olivat Hedwig (o.s. Bürgel) ja Hermann Jacobson-John. Hän opiskeli matematiikkaa 1929-1933 Göttingenissä. Adolf Hitlerin valtaantulon myötä ei-arjalaiset erotettiin opetusviroista ja John muutti Englantiin.
John sai apulaisprofessorin viran Kentuckyn yliopistosta vuonna 1935 ja muutti Yhdysvaltoihin, jonka kansalaisuuden hän sai vuonna 1941. Vuodesta 1946 alkaen hän oli pysyvästi New Yorkin yliopistossa.
Hänen oppikirjansa osittaisdifferentiaaliyhtälöistä oli vaikutusvaltainen ja siitä tehtiin monta päivitettyä laitosta. Eläköidyttyään vuonna 1981 hän tutki epälineaarisia aaltoja.
Generalisti

Generalisti voi tarkoittaa ainakin seuraavia:
generalisti, biologiassa laji, jolle on ominaista kyky elää useissa erilaisissa ympäristöissä käyttäen niiden erilaisia mahdollisuuksia.
generalisti, yhteiskunnan ja erityisesti työelämän, ammattien ja koulutuksen yhteydessä käytettävä termi, joka tarkoittaa eräänlaista asiantuntijaa.
Generatiivinen kilpaileva verkosto

Generatiivinen kilpaileva verkosto (engl. Generative adversarial network) on neuroverkkoarkkitehtuuri, jonka Ian Goodfellow ja hänen kollegansa kehittivät vuonna 2014. Siinä kaksi neuroverkkoa kilpailevat keskenään pelissä (peliteoreettisesti, useimmiten nollasummapelin muodossa). Toinen neuroverkko yrittää luoda autenttisia datapisteitä, ja toinen yrittää erottaa aidot ja neuroverkon luomat datapisteet toisistaan. Lopputuloksena luova neuroverkko oppii luomaan esimerkiksi erittäin aidon oloisia valokuvia tai deepfake-videoita. Generatiiviset kilpailevat verkostot kehitettiin alun perin generatiiviseksi malliksi ohjaamattomaan oppimiseen, mutta ne ovat osoittautuneet hyödyllisiksi myös puoliohjatussa oppimisessa, ohjatussa oppimisessa ja vahvistusoppimisessa.  Yann LeCun kuvasi vuoden 2016 seminaarissa GAN:eja ”siisteimmäksi koneoppimisideaksi kahteenkymmeneen vuoteen”.